Maart 2000 – 2010
26 Augustus 1938 (1938-08-26) (80 jaar oud)
4 (3 seuns, 1 dogter)
Wetshotsile Joseph Seremane is 'n Suid-Afrikaanse politikus en voormalige federale voorsitter van die land se hoofopposisieparty, die Demokratiese Alliansie (DA).
Seremane het sy loopbaan begin as onderwyser in Bekkersdal in die Noordwes provinsie van Suid-Afrika totdat hy as gevolg van sy betrokkenheid by politiek verbied is om onderwys te gee. Hy was 'n politieke gevangene op Robbeneiland van 1963 tot 1969 totdat hy deur die Apartheid regering na die Bophuthatswana tuisland verban is. Hy is weer sonder verhoor aangehou van 1976 tot 1978 en verskeie kere tussen 1982 en 1984.
Na die aankondiging van die DA leier Tony Leon dat hy van plan is om in Mei 2007 af te tree is Seremane gesien as 'n moontlike kandidaat om Leon op te volg. Op 26 Februarie 2007 kondig hy dan ook aan dat hy vir verkiesing as DA-leier sal staan. Alhoewel hy in die verkiesieng deur Helen Zille verslaan is, is hy tot voorsitter van die DA herkies.